CELEX: 62013CN0376
Language: el
Date: 2013-07-02 00:00:00
Title: Υπόθεση C-376/13: Προσφυγή της 2ας Ιουλίου 2013 — Ευρωπαϊκή Επιτροπή κατά Δημοκρατίας της Βουλγαρίας

31.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/23
            
         Προσφυγή της 2ας Ιουλίου 2013 — Ευρωπαϊκή Επιτροπή κατά Δημοκρατίας της Βουλγαρίας
   (Υπόθεση C-376/13)
   2013/C 252/39
   Γλώσσα διαδικασίας: η βουλγαρική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: G. Braun, G. Koleva, L. Malferrari)
   
      Καθής: Δημοκρατία της Βουλγαρίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Δημοκρατία της Βουλγαρίας αθέτησε της υποχρεώσεις που υπέχει από το άρθρο 2, παράγραφος 1, της οδηγίας για τον ανταγωνισμό, καθότι περιόρισε, δυνάμει του άρθρου 5a, παράγραφοι 1 και 2, των μεταβατικών και τελικών διατάξεων του ZES (Νόμος περί ηλεκτρονικών επικοινωνιών) σε δυο τον αριθμό των επιχειρήσεων, στις οποίες είναι δυνατόν να εκχωρηθούν ραδιοσυχνότητες για επίγεια ψηφιακή εκπομπή και στις οποίες χορηγείται άδεια για την παροχή της αντίστοιχης υπηρεσίας ηλεκτρονικών υπηρεσιών (ενώ ο αριθμός των σχετικών επιχειρήσεων μπορεί ενδεχομένως να φθάσει τις πέντε),
            
         
               —
            
            
               να διαπιστώσει ότι η Δημοκρατία της Βουλγαρίας αθέτησε της υποχρεώσεις που υπέχει από το άρθρο 2, παράγραφος 2, και το άρθρο 4, παράγραφος 2, της οδηγίας για τον ανταγωνισμό, από το άρθρο 7, παράγραφος 3, της οδηγίας για την αδειοδότηση και από το άρθρο 9, παράγραφος 1, της οδηγίας-πλαισίου, καθόσον απαγορεύει, δυνάμει του άρθρου 47a, παράγραφοι 1 και 2 και του άρθρου 48, παράγραφος 3, του ZES, σε επιχειρήσεις, οι οποίες προσφέρουν τηλεοπτικά προγράμματα που δεν μεταδίδονται στη Δημοκρατία της Βουλγαρίας, καθώς και στα πρόσωπα που συνδέονται με αυτές, να λαμβάνουν μέρος σε διαγωνισμούς για την εκχώρηση ραδιοσυχνοτήτων για επίγεια ψηφιακή εκπομπή και να παρέχουν τις αντίστοιχες [υπηρεσίες],
            
         
               —
            
            
               να διαπιστώσει ότι η Δημοκρατία της Βουλγαρίας αθέτησε της υποχρεώσεις που υπέχει από το άρθρο 2, παράγραφος 2, και το άρθρο 4, παράγραφος 2, της οδηγίας για τον ανταγωνισμό, από το άρθρο 7, παράγραφος 3, της οδηγίας για την αδειοδότηση και από το άρθρο 9, παράγραφος 1, της οδηγίας-πλαισίου, καθόσον απαγορεύει, δυνάμει του άρθρου 48, παράγραφος 5 3, του ZES, στους δικαιούχους ραδιοσυχνοτήτων για επίγεια ψηφιακή εκπομπή να δημιουργούν υπηρεσίες ηλεκτρονικών επικοινωνιών για τη μετάδοση ραδιοτηλεοπτικών προγραμμάτων,
            
         
               —
            
            
               να καταδικάσει τη Δημοκρατία της Βουλγαρίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Ευρωπαϊκή Επιτροπή διατείνεται ότι η Δημοκρατία της Βουλγαρίας αθέτησε τις υποχρεώσεις που υπέχει δυνάμει των άρθρων 2, παράγραφοι 1 και 2, και του άρθρου 4, παράγραφος 1, της οδηγίας 2002/77/ΕΚ (1) της Επιτροπής, της 16ης Σεπτεμβρίου 2002, σχετικά με τον ανταγωνισμό στις αγορές δικτύων και υπηρεσιών ηλεκτρονικών επικοινωνιών (οδηγία για τον ανταγωνισμό), του άρθρου 7, παράγραφος 3, της οδηγίας 2002/20/ΕΚ (2) του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση) και του άρθρου 9, παράγραφος 1, της οδηγίας 2002/21/ΕΚ (3) του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία-πλαίσιοο).
   
               —
            
            
               Η Δημοκρατία της Βουλγαρίας δεν εκπλήρωσε τις απαιτήσεις του άρθρου 2, παράγραφος 1, της οδηγίας για τον ανταγωνισμό, κατά το οποίο τα κράτη μέλη δεν χορηγούν ή διατηρούν σε ισχύ αποκλειστικά ή ειδικά δικαιώματα για τη δημιουργία ή/και τη λειτουργία δικτύων ηλεκτρονικών επικοινωνιών ή για την παροχή διαθέσιμων στο κοινό υπηρεσιών ηλεκτρονικών επικοινωνιών. Η Δημοκρατία της Βουλγαρίας περιόρισε με νόμο σε δυο (ενώ ο αριθμός των σχετικών επιχειρήσεων μπορεί ενδεχομένως να φθάσει τις πέντε) τον αριθμό των επιχειρήσεων στις οποίες εκχωρούνται ραδιοσυχνότητες για επίγεια ψηφιακή εκπομπή και οι οποίοι παρέχουν πολυπλεκτικές υπηρεσίες στο έδαφός της. Τούτο έγινε βάσει μη αναλογικών και μη αντικειμενικών κριτηρίων. Κατ’ αυτόν τον τρόπο η Δημοκρατία της Βουλγαρίας εισήγαγε ειδικά δικαιώματα για την παροχή των εν λόγω υπηρεσιών ηλεκτρονικών επικοινωνιών.
            
         
               —
            
            
               Η Δημοκρατία της Βουλγαρίας δεν εκπλήρωσε τις απαιτήσεις του άρθρου 2, παράγραφος 2, και του άρθρου 4, παράγραφος 2, της οδηγίας για τον ανταγωνισμό, του άρθρου 7, παράγραφος 3, της οδηγίας για την αδειοδότηση και του άρθρου 9, παράγραφος 1, της οδηγίας πλαισίου, κατά τα οποία η εκχώρηση ραδιοσυχνοτήτων για τις υπηρεσίες ηλεκτρονικών επικοινωνιών πρέπει να βασίζεται σε αντικειμενικά, διαφανή, αμερόληπτα και αναλογικά κριτήρια. Η Δημοκρατία της Βουλγαρίας καθόρισε κριτήρια για τη συμμετοχή σε διαγωνισμούς για την εκχώρηση ραδιοσυχνοτήτων για επίγεια ψηφιακή εκπομπή τα οποία δεν είναι ανάλογα των επιδιωκόμενων σκοπών. Θέτοντας κριτήρια για την εκχώρηση ραδιοσυχνοτήτων για επίγεια ψηφιακή εκπομπή, τα οποία δεν είναι αναλογικά με αποτέλεσμα να παρακωλύονται ενδεχομένως πολλές επιχειρήσεις από τη συμμετοχή στον διαγωνισμό αυτό, η Δημοκρατία της Βουλγαρίας αθέτησε την υποχρέωσή της βάσει του άρθρου 2, παράγραφος 2, της οδηγίας για τον ανταγωνισμό, να εξασφαλίσει σε κάθε επιχείρηση το δικαίωμα παροχής υπηρεσιών ηλεκτρονικών επικοινωνιών.
            
         
      (1)  ΕΕ L 249, σ. 21.
   
      (2)  ΕΕ L 108, σ. 21.
   
      (3)  ΕΕ L 108, σ. 33.